Kuih hasidah

Kuih hasidah atau juga digelar kuih Qasidah merupakan sejenis kuih tradisiMakanan tradisi Terengganu tembusi pasaran Perth, Australia bulan lepas. yang lemak dan manis. Ia dihasilkan dengan menggunakan campuran tepung dan minyak sapi dan gula. 

Pada kebiasaannya kuih hasidah akan dicanai bulat dan diletakkan di atas talam, sebelum bunganya dicekit, dengan menggunakan pengepit membentuk seperti sekuntum bunga mawar. Selepas itu, bawang goreng akan ditabur pada bahagian atasnya.Kuih Qasidah

Resepi
Bahan-bahan
 300gm tepung gandum
 2 helai daun pandan
 2½ - 3 cawan santan dari satu biji kelapa
 1½ cawan gula, atau secukup manis yang diperlukan
 5 biji telur ayam, dipukul
 4 sudu besar minyak sapi
 secubit garam
 sedikit pewarna kuning

Untuk hiasan
 10 biji bawang merah,dihiris nipis dan gaul sedikit garam, kemudian digoreng hingga kuning.

Cara penyediaan
Tepung disangai hingga ia berbau wangi dan kekuningan. Ketepikan dan biarkan ia sejuk sebentar. Kemudian tepung dicampurkan bersama santan, telur, daun pandan, secubit garam dan pewarna kuning, jika suka. 

Kacau atas api kecil hingga pekat. Barulah dimasukkan gula. Kacau lagi hingga gula sebati dan kering, baru dimasukkan minyak sapi. Kacau lagi hingga keluar minyak.

Proses mengacau kira-kira 1½ - 2 jam. Bila telah menjadi seketul adunan yang lembut, bolehlah diangkat. Terapkan dengan acuan bentuk bunga teratai dan taburkan bawang goreng diatasnya. Boleh juga digentel bulat-bulat dan disepit menggunakan penyepit kuih bagi membentuk seperti bunga.

Rujukan 

 Hasidah

Hasidah